b'\n_START_ARTICLE_\nAbdelhamid Kermali\n_START_SECTION_\nUra\n_START_PARAGRAPH_\nKermali aloitti jalkapalloilun 13-vuotiaana USFM S\xc3\xa9tifiss\xc3\xa4, josta h\xc3\xa4n siirtyi my\xc3\xb6hemmin USM Algerin junioreihin. Vuonna 1950 Kermali nousi edustusjoukkueessa ja teki ensimm\xc3\xa4isess\xc3\xa4 ottelussaan kaksi maalia tultuaan vaihdosta kent\xc3\xa4lle. Samaisen kauden aikana Kermali sai kuitenkin kahden vuoden kilpailukiellon ja h\xc3\xa4n matkusti Ranskaan._NEWLINE_Saavuttuaan Alsaceen silloinen amat\xc3\xb6\xc3\xb6riseura FC Mulhouse tarjosi Kermalille pelipaikkaa joukkueesta. H\xc3\xa4n pelasi joukkueessa kaksi kautta, kunnes vuonna 1953 Ligue 2:ssa pelannut AS Cannes kiinnostui tarjoamaan Kermalille ammattilaissopimusta. H\xc3\xa4n vietti seurassa kaksi kautta pelaten yhteens\xc3\xa4 71 ottelua. Kaudeksi 1955\xe2\x80\x931956 Ranskan p\xc3\xa4\xc3\xa4sarjaan noussut Lyon sai hankittua Kermalin joukkueeseensa, jossa h\xc3\xa4n pelasi 65 ottelua ennen kuin Kermalin ura loppui kesken matkatessaan kesken loppukauden huhtikuussa 1958 takaisin Algeriaan.\n_START_SECTION_\nValmennusura\n_START_PARAGRAPH_\nKermali aloitti valmentamisen vuonna 1964 palattuaan takaisin S\xc3\xa9tifiin, jossa h\xc3\xa4n valmensi paikallista seuraa ES S\xc3\xa9tifi\xc3\xa4. Kermali saavutti joukkueen valmentajana Algerian cupin mestaruuden vuonna 1967. Sittemmin h\xc3\xa4n valmensi 1970-luvun alussa MC Algerin Algerian mestariksi._NEWLINE_Vuonna 1979 Kermali johdatti yhdess\xc3\xa4 p\xc3\xa4\xc3\xa4valmentaja Rachid Hanifin kanssa Algerian alle 20-vuotiaiden maajoukkueen vuoden 1979 nuorten MM-kisoissa puoliv\xc3\xa4lieriin, jossa se h\xc3\xa4visi Argentiinalle 5\xe2\x80\x930. Sittemmin Kermalin otettua Algerian maajoukkueen haltuunsa vuonna 1989 nousi h\xc3\xa4n maansa arvostetuimpiin valmentajiin johdatettuaan Algerian Afrikan-mestariksi kotikisoissa vuonna 1990. Menestyksen my\xc3\xb6t\xc3\xa4 h\xc3\xa4n sai jatkaa p\xc3\xa4\xc3\xa4valmentajana seuraaviin Afrikan kisoihin, mutta t\xc3\xa4ll\xc3\xa4 kertaa Algeria j\xc3\xa4i alkulohkoon._NEWLINE_1990-luvun lopulla Kermali p\xc3\xa4\xc3\xa4si takaisin menestyksen tielle, kun h\xc3\xa4n johdatti toistamiseen MC Algerin Algerian mestariksi vuonna 1999. Sittemmin Kermali sai toimia hetkellisesti Algerian maajoukkueen p\xc3\xa4\xc3\xa4valmentajana vuonna 2001.'